Eelnevalt ütlesin, et seadus ei reguleeri tingimusi, millest Maksuamet pankrotiseaduse § 93 lõike 3 alusel nimetatud kokkulepete sõlmimisel peaks lähtuma. Seega ei olnud Maksuametil otsest kohustust, aga ka mitte keeldu intressi nõuda. Tegemist oli kahe poole, Maksuameti ja Laevaremonditehase kokkulepitud tingimustega. Ja ei ole teada, et juhul kui Maksuamet oleks intressi nõudnud, oleks kokkuleppele jõutud. Arvestada tuleb, et seadusest tulenevalt on võlausaldaja  kohustatud kolmanda isiku poolt pakutud täitmise vastu võtma.